Α.Π. 102736

Ηράκλειο, 06.03.2023

**ΠΡΟΚΗΡΥΞΗ**

**Μια (1) Θέση Ερευνητή Γ΄ Βαθμίδας**

Το Ινστιτούτο Μοριακής Βιολογίας και Βιοτεχνολογίας (ΙΜΒΒ) του Ιδρύματος Τεχνολογίας και Έρευνας (ΙΜΒΒ-ΙΤΕ), λαμβάνοντας υπόψη:

1. Το Π.Δ. 432/1987 ΦΕΚ 204/Α/87 «Σύσταση νομικού προσώπου ιδιωτικού δικαίου με την επωνυμία, «Ίδρυμα Τεχνολογίας και Έρευνας (Ι.Τ.Ε.) όπως τροποποιήθηκε και ισχύει,
2. Τις διατάξεις του Εσωτερικού Κανονισμού Λειτουργίας του ΙΤΕ ΥΑ 14770/2009(ΦΕΚ Β’ 1584/31.7.2009) όπως τροποποιήθηκε και ισχύει ΥΑ 18351/2010 (ΦΕΚ Β’ 2193/31.12.2010),
3. Tις διατάξεις των νόμων 4310/2014 (ΦΕΚ 258 Α’/8-12-2014) «Έρευνα, Τεχνολογική Ανάπτυξη και Καινοτομία και άλλες διατάξεις και 4386/2016 «Ρυθμίσεις για την Έρευνα και άλλες διατάξεις»,
4. Τις διατάξεις της ΠΥΣ 33/2006 (ΦΕΚ 280/Α/2006) «Αναστολή Διορισμών και Προσλήψεων στο Δημόσιο Τομέα», όπως τροποποιήθηκε και ισχύει,
5. Τις διατάξεις του Ν. 2431/1996 (ΦΕΚ 175/Α/1996) «Διορισμός ή πρόσληψη πολιτών της Ευρωπαϊκής Ένωσης στη Δημόσια Διοίκηση», όπως τροποποιήθηκε και ισχύει,
6. Την υπ΄αριθ.134664/2019 Απόφαση του Υφυπουργού Ανάπτυξης (ΦΕΚ Β΄695/4-3-2020) «Λειτουργία ηλεκτρονικού συστήματος “ΑΠΕΛΛΑ” για την διαχείριση των διαδικασιών πρόσληψης και προαγωγής του ερευνητικού προσωπικού των ερευνητικών κέντρων και των ινστιτούτων τους και των τεχνολογικών φορέων του άρθρου 13Α του ν.4310/2014,καθως και κατάρτισης και τήρησης μητρώων εσωτερικών και εξωτερικών μελών για τις επιτροπές κρίσης και τις εισηγητικές επιτροπές»
7. Τον Ν. 4270/2014 «Αρχές δημοσιονομικής διαχείρισης και εποπτείας (ενσωμάτωσης της Οδηγίας 2011/85/ΕΕ) – δημόσιο λογιστικό» για τον έλεγχο των δαπανών βάσει του Προϋπολογισμού του ΙΤΕ,
8. Τις διατάξεις του ΠΔ 80/2016 (ΦΕΚ 145/ Α /2016) περί αναλήψεως υποχρεώσεων από τους Διατάκτες,
9. Τον Ν. 4957/2022 (ΦΕΚ 141/ Α/21.07.2022) "Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις",
10. Την απόφαση του ΔΣ/ΙΤΕ 497/38-6/13.2.2023 με την οποία εγκρίθηκε η προκήρυξη της θέσης Ερευνητή Γ΄ Βαθμίδας.

***Προκηρύσσει μία (1) θέση Ερευνητή Γ΄ βαθμίδας***

***Μία (1) Θέση Ερευνητή Γ΄ Βαθμίδας (Εντεταλμένος Ερευνητής) στο γνωστικό αντικείμενο***

***«Μοριακή Βιολογία και Βιοτεχνολογία»***

Οι υποψήφιοι θα πρέπει:

α) Να είναι κάτοχοι διδακτορικού διπλώματος με αποδεδειγμένο ερευνητικό έργο και συνάφεια με το γνωστικό αντικείμενο της προς πλήρωση θέσης

β) Τα ελάχιστα προσόντα που απαιτούνται για την πρόσληψη ή το διορισμό ερευνητή στη συγκεκριμένη βαθμίδα, ορίζονται στο άρθρο 18 του Ν. 4310/2014 όπως τροποποιήθηκε και ισχύει σήμερα:

**- για τη Γ΄ βαθμίδα (Εντεταλμένος Ερευνητής), οι υποψήφιοι απαιτείται** να είναι επιστήμονες υψηλής επιστημονικής εμπειρίας και κατάρτισης, κάτοχοι διδακτορικού διπλώματος που εργάζονται αυτοτελώς και ανεξάρτητα για την παραγωγή ή βελτίωση γνώσεων και την εφαρμογή τους για παραγωγή προϊόντων, διατάξεων, διαδικασιών, μεθόδων και συστημάτων. Να έχουν τεκμηριωμένη ικανότητα να σχεδιάζουν και να εκτελούν έργα ή τμήματα έργων έρευνας και τεχνολογικής ανάπτυξης, να κατανέμουν τμήματα ή φάσεις του έργου σε άλλους ερευνητές και να τους καθοδηγούν ή επιβλέπουν.

Επίσης απαιτείται να έχουν κάνει πρωτότυπες δημοσιεύσεις σε επιστημονικά περιοδικά διεθνώς αναγνωρισμένα.

γ) Να μην υπάρχει στο πρόσωπό τους κώλυμα από ποινική καταδίκη ή υποδικία ή απαγόρευση ή δικαστική αντίληψη.

δ) Οι άνδρες υποψήφιοι να έχουν εκπληρώσει τις στρατιωτικές τους υποχρεώσεις ή να έχουν νόμιμα απαλλαγεί από αυτές.

**Οι υποψήφιοι θα πρέπει απαραίτητα να υποβάλλουν:**

1. Αίτηση υποψηφιότητας **(Παράρτημα Ι),** στην οποία ο/η ενδιαφερόμενος/η θα ζητεί να γίνει δεκτή η υποψηφιότητά του/της και θα αναφέρει τα συνυποβαλλόμενα δικαιολογητικά.
2. Λεπτομερές βιογραφικό σημείωμα σύμφωνα με τις κατευθύνσεις της Ευρωπαϊκής Ένωσης (στην ελληνική και αγγλική γλώσσα)
3. Αναλυτικό υπόμνημα για το επιστημονικό και ερευνητικό τους έργο, καθώς και περιληπτική έκθεση ερευνητικών ενδιαφερόντων
4. Αντίγραφο των δύο όψεων της αστυνομικής ταυτότητας ή διαβατηρίου (προκειμένου για πολίτες κρατών- μελών της Ευρωπαϊκής Ένωσης, πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος)
5. Αντίγραφα τίτλων σπουδών με τα οποία θα αποδεικνύονται τα απαιτούμενα τυπικά προσόντα:

α. Απλά και ευανάγνωστα αντίγραφα εάν πρόκειται για έκδοση από δημόσιο φορέα, ή

β. Απλά και ευανάγνωστα αντίγραφα ιδιωτικών εγγράφων, εφόσον έχουν επικυρωθεί αρχικά από δικηγόρο, καθώς και ευκρινή φωτοαντίγραφα από το πρωτότυπα όσων ιδιωτικών εγγράφων φέρουν θεώρηση από τις υπηρεσίες και τους φορείς που εμπίπτουν στη ρύθμιση Ν.4250/2014, ή

γ. Ευκρινή φωτοαντίγραφα τίτλων σπουδών, υπό την προϋπόθεση ότι τα έγγραφα αυτά έχουν επικυρωθεί πρωτίστως από δικηγόρο. Εφ’ όσον πρόκειται για τίτλους σπουδών από πανεπιστήμια του εξωτερικού, απαιτείται το Πανεπιστημιακό Ίδρυμα να συμπεριλαμβάνεται στο Εθνικό Μητρώο Αναγνωρισμένων Ιδρυμάτων Ανώτατης Εκπαίδευσης της Αλλοδαπής (<https://www.doatap.gr/anagnorish/ethniko-mitroo-anagnorismenon-idrymaton-anotatis-ekpaidefsis-tis-allodapis>) Σε περίπτωση που το Ίδρυμα δεν συμπεριλαμβάνεται στο παραπάνω μητρώο, απαιτείται πιστοποιητικό αναγνώρισης από το ΔΟΑΤΑΠ (<https://www.doatap.gr/>) ή τουλάχιστον κατατεθειμένη αίτηση, κατά την κατάθεση της υποψηφιότητας ή, εναλλακτικά, κατά την πρόσληψη

1. Υπεύθυνη Δήλωση του 1599/86 που να δηλώνεται από τους υποψηφίους ότι πληρούν τα απαιτούμενα τυπικά προσόντα της παρούσας Προκήρυξης.

**Κατάθεση δικαιολογητικών**

Οι ενδιαφερόμενοι καλούνται να υποβάλλουν την αίτηση της υποψηφιότητάς τους και όλα τα απαιτούμενα δικαιολογητικά **ηλεκτρονικά, μέσω του συστήματος ΑΠΕΛΛΑ στη διαδικτυακή διεύθυνση** [**https://apella.minedu.gov.gr**](https://apella.minedu.gov.gr)

**Η καταληκτική ημερομηνία λήξης υποβολής των υποψηφιοτήτων είναι η**

**Πέμπτη, 20 Απριλίου 2023**

Η μη υποβολή της αίτησης και των δικαιολογητικών με τον παραπάνω τρόπο και εντός της παραπάνω ημερομηνίας, συνιστά λόγο απαράδεκτου της αίτησης.

Η παρούσα Προκήρυξη θα δημοσιευθεί όπως ορίζουν οι κείμενες διατάξεις (άρθρο 29, παρ. 2, Ν. 4310/2014) όπως τροποποιήθηκε και ισχύει και της με αριθμό 134664/2019 Απόφασης του Υφυπουργού Ανάπτυξης (ΦΕΚ Β΄ 695/4-3-2020).

Για το ΙΜΒΒ-ΙΤΕ

Ιωάννης Βόντας, Διευθυντής